|  |
| --- |
| Metallica |
|  
Metallica koncerto metu 2008 m. (Iš kairės į dešinę: James Hetfield, Kirk Hammett, Lars Ulrich ir Robert Trujillo.) |
| Biografija |
| Kilmė | Los Andželas, Kalifornija, JAV |
| Žanrai | Trankusis metalas, sunkusis rokas, sunkusis metalas |
| Aktyvumo metai | 1981–dabar |
| Įrašų kompanija | Megaforce, Universal, Mercury, Vertigo, Warner Bros. Elektra, Blackened |
| Susijusi veikla | Guns N' Roses, Lou Reed, Ozzy Osbourne, Leather Charm |
| Svetainė | metallica.com |
| Nariai |
| James HetfieldKirk HammettRobert TrujilloLars Ulrich |
| Buvę nariai |
| Dave MustaineCliff BurtonJason NewstedRon McGovney |

**„Metallica"** – amerikiečių trankiojo metalo grupė iš Los Andželo, susikūrusi 1981 metais. Pirmoji grupės sudėtis buvo: Lars Ulrich (būgnai), James Hetfield (gitara ir vokalas), Dave Mustaine (solinė gitara), ir Ron McGovney (bosinė gitara).

Grupės istorija
---------------

### Ankstyvosios dienos (1981–1985)

1981 Danas Lars Ulrich persikraustė iš Kopenhagos į Los Andželą ir padavęs į laikraštį skelbimą kviečiantį groti grupėje, susitiko su James Hetfield. Neilgai trukus Lars išvyko į Angliją, į mėgstamiausios jo grupės „Diamond Head" koncertą. Ten jis sužinojo, kad Brian Slagel nori įrašyti albumą „Metal Masacre", kuriame gros jauni muzikantai. Nieko nelaukdamas Lars pasikalbėjo su James ir įkalbėjo jį įrašyti dainą, šiam albumui. Pavadinimą „Metallica" Lars „pavogė" iš Ron Quintan, kai šis nutarė leisti žurnalą metalo fanams. Kartu su Lars ir James grupėje dar grojo bosistas Ron McGovney ir gitaristas Dave Mustaine, kuris grojo soline gitara. Pasirodė pirmasis Metallica įrašas „Hit The Lights".

1982 buvo Metallica karjeroje svarbūs metai, jie tikrai pasirodė gerai ir metų pabaigoje jau buvo šou antraštės, jie taip pat pakeitė bosistą ir įrašė pirmą oficialų įrašą – dainą *Hit The Lights* pasirodžiusią *Metal Massacre* albume. Pirmoji Metallica demo buvo įrašyta 1982 sausį ten buvo vienintelė daina *Hit The Lights*, kurios gitaros solo atliko Lloyd Grant. Vėliau, kovą grupė įrašė antrąjį demo, kuriame buvo trys dainos: *Hit The Lights* ir du koveriai *Killing Time* ir *Let It Loose*. Grupė įrašė šį demo, kad gautų apšildančios grupės vietą koncertui su Saxon. Kovo 14 Metallica atliko pirmą koncertą Anaheime. Demo kurią jie įrašė pasirodė vertinga, nes kovo 28 dieną jie grojo koncerte kartu su Saxon. Balandį Metallica įrašo trečiąją demo juostą vėliau žinomą kaip *Power metal demo*, kurioje yra keturios dainos: trečioji *Hit The Lights* versija, *The Mechanix*, *Jump In The Fire* ir *Motorbreath*. Balandžio 23 dieną įvyko vienintelis Metallica pasirodymas penkiese kartu su Damien Phillips (tikras vardas Jeff Warner). James nenorėjo dainuoti ir groti, todėl grupė ieškojo vokalisto. Gegužės 25 dieną James pirmą kartą per koncertą grojo ritmine gitara. Po to prie grupės prisijungė Dave Mustaine, kuris pakeitė Lloyd Grant. Birželio 14 buvo išleistas *Metal Massacre*, tačiau informacinėje dalyje buvo padaryta klaida, grupės pavadinimas buvo užrašytas „Mettallica", o Lloyd Grant vardas buvo parašytas „Loydd Grant". Brian Slagel neturėjo pinigų, kad viską pakeistų, todėl tik atsiprašė grupės ir viskas buvo paleista taip kaip buvo. Liepos 6 dieną buvo pradėta įrašinėti *No Life Till Leather* demo, kurioje buvo septynios dainos: *Hit The Lights* (ketvirta versija), *Seek And Destroy*, *Motorbreath* (antra versija), *The Mechanix* (antra versija), *Jump In The Fire* (antra versija), *Metal Militia* ir *Phantom Lord*. Šios demo įrašymą finansavo *High Velocity Records*. Rugsėjo 18 dieną Metallica pirmą kartą grojo San Franciske. Lapkričio 11 Metallica Woodstock klube apšildė Y&T, o jau lapkričio 28 SF jie atliko pirmą savo šou, kuriame jie buvo pagrindinė grupė, juos apšildė Exodus su gitaristu Kirk Hammet. Ron McGovney atliko paskutinį savo šou Metallica sudėtyje, tai įvyko San Franciske Mabuhay Gardens. Gruodžio 28 dieną į Metallicą atėjo Cliff Burton. Grupė turėjo persikelti iš Los Andželo į San Franciską, tokia buvo Cliff sąlyga prieš ateinant į Metallica. Tai leido Metallica priartėti prie tikrų savo fanų, kurių San Franciske buvo labai daug.

1983 buvo Metallica tobulėjimo metai. Jie persikėlė į San Franciską per vasarį, o kovo 5 Stone klube grojo pirmą koncertą. Tai buvo pirmas Cliff koncertas su Metallica. Grupė persikraustant iš LA į SF, kur grupė pastebėjo Dave Mustaine trūkumus. Buvo nuspręsta pakeisti gitaristą, jie jau pažinojo Kirk Hammet, todėl buvo nuspręsta jei tik Kirk sutiks pakeisti jį vietoje Dave. Balandžio 1 Kirk pasiūlė prisijungti prie grupės. Paskutinis Dave pasirodymas su Metallica buvo balandžio 9 dieną. Bet tik balandžio 11 dieną Dave buvo pasakyta, kad jis išmestas iš grupės ir duotas traukinio bilietas atgal namo į LA, nes grupė tuo metu buvo Niujorke. Kirk Hammet pirmą kartą su Metallica grojo balandžio 16 Doveryje Niudžersyje. Jie buvo Niujorke ir koncertavo apylinkėse. Ten juos pasikvietė John Zazula, kuris turėjo savo muzikos įrašų parduotuvę. Iš pradžių grupė gyveno iš koncertinių honorarų ir *No Life Till Leather* pardavinėjimo John parduotuvėje. Gegužės 9 dieną Metallica pradėjo įrašinėti savo debiutinį albumą *Kill’em All*. Gegužės 27 dieną jie pabaigė įrašus. (Albumo pavadinimas turėjo būti *Metal Up Your Ass*, tačiau buvo patarta pakeisti pavadinimą, albumo piešinys buvo ranka su peiliu išlindusi iš klozeto). Tada John’as negalėjo rasti firmos, kuri platintu albumus, taigi įkūrė savo *Megaforce Records*. Metallica pradėjo savo pirmąjį turą Kill’em All for All su Raven turas vyko iki rugsėjo 3. Grupė tada pradėjo įrašinėti demo naujam albumui. Ride The Lightining demo pasirodė rugsėjo 24 dieną. Tai įvyko tada, kai grupė įrašė netikras *Live Seek & Destroy* ir *Phantm Lord* dainas, kurios pasirodė *Jump in the Fire* singlo B pusėje (europinis variantas) ir *Whiplash* (JAV variantas). Tai buvo grupės pirmieji singlai.

1984 *Jump in the Fire* singlas buvo išleistas sausio 10 dieną diena po to, kai iš grupės Bostone buvo pavogta visa įranga. Tas apiplėšimas įkvėpė James sukurti *Fade To Black*. Metallica pirmasis turas Europoje prasidėjo vasario 3 Ciuriche Šveicarijoje kartu su Venom. Jis tęsėsi iki vasario 12 dienos. Vasario 20 dieną grupė išvyko į Kopenhagą, *Sweet Silence* studijas, kad pradėtų savo antrojo albumo *Ride The Lightining* įrašymą, tai turėjo būti pirmas Metallica albumas su prodiuseriu Flemming Rasmusen. Įrašinėti jie baigė kovo 14 dieną. Kovo 27 dieną Metallica pirmą kartą koncertavo Anglijoje, Londono Marquee klube. Antrasis europinis turas prasidėjo birželio 6 ir tęsėsi iki birželio 10, kartu su Twisted Sister. Po to rugpjūčio 1 d. Metallica nariai susitiko su Chris Burnstein iš Q-Prime vadybininkų bendrovės, nuo tada jis tapo Metallica vadybininku ir liko iki šiol. rugpjūčio 2 dieną Metallica atleido ankstesnį vadybininką John Zazul. Tuo metu Metallica jau vedė derybas su Bronze records. Rugsėjo 12 dieną nepavykus deryboms su Bronze Records, Metallica pasirašė kontraktą su Elektra Records, kuri tapo Metallica atstove JAV. Lapkričio 16 dieną Elektra perleido *Ride The Lightining*. *Creeping Death* singlas pasirodė lapkričio 23 dieną kitoje singlo pusėje buvo du koveriai *Am I Evil? Diamond Head* ir *Blitzkrieg*, tai turėjo sutapti su pirmu dideliu europiniu turu kartu su Tank prasidėjusiu lapkričio 18 dieną. Dieną prieš turo pradžią grupė grojo Paryžiuje ir ten pirmą kartą gyvai buvo sugrotas *Traped Under ice*, antrojo albumo daina. Po mėnesio grupė pirmą kartą Didžiojoje Britanijoje grojo koncertą, kuriame jie buvo pagrindinė grupė, tai buvo paskutinis *Ride The Lightining* turo koncertas.

1985 sausio pradžioje, tik po kelių savaičių poilsio, Metallica pradeda didelį JAV turą kartu su apšildančiomis grupėmis W.A.S.P. Armored Saint, kad pristatytų *Ride The Lightning.* Vasario 9 Čikagoje pirmą kartą gyvai buvo sugrota *Fade To Black*. Kovo pradžioje *Ride The Lightining* albumas JAV topuose pasiekė 100-ąją vietą, po devynių dienų vasario 18 dieną turas pasibaigė Portlende. Rugpjūčio 17 Metallica koncertavo *Monsters Of Rock* ture kartu su Ratt ir Bon Jovi 70 000 žmonių miniai. Po savaitės Auklende jie koncertavo *Day On The Green* festivalyje 90 000 žiūrovų. Trečiojo albumo įrašymas prasidėjo rugsėjo 2 dieną tose pačiose *Sweet Silence* studijose Kopenhagoje, su tuo pačiu prodiuseriu Flemming Rasmusen. Per tą laiką, kol buvo įrašinėjamas albumas Metallica spėjo sudalyvauti dviejuose festivaliuose: pirmas Metal Hammer Anglijoje – rugsėjo 14 dieną tai buvo koncertas kuriame *Disposable Heroes* buvo pirmą kartą gyvai sugrotas. Antrasis buvo *Day Of The Green* festivalis. *Master Of Puppets* buvo baigtas įrašinėti gruodžio 27 dieną. Grupė sugrojo koncertą gruodžio 31 dieną *Civic Centeryje* San Franciske su Megadeath, Exodus ir Metal Church. Metallica pirmą kartą koncertavo su Megadeth ir Dave Mustaine.

### Didžioji sėkmė (1986–1994)

1986 sausį *Master Of Puppets* buvo miksuotas Los Andžele kartu su Michael Wagenar, tuo pačiu metu įvyko spaudos konferencijos Europoje, kuriose dalyvavo Lars. Kol Lars išvykęs, James ir Cliff sukurė grupę Spastic Children, kartu su Fred Cotton atliekančiu vokalą, Jack McDaniel – gitara, Cliff grojo bosu, o James – būgnais. Vasarį Lars su James išvyksta į Bahamų salas, kad truputi pailsėtų. Kovo mėnesį išleidžiamas *Master of Puppets*, vėliau sekė didelis turas po JAV kartu su Oziu. Turas prasidėjo kovo 27 dieną. Birželio 26 James susilaužo riešą bandydamas nuo kalno leistis su riedlente. Turo koncertai nenukeliami. James tik dainuoja, o Kirk technikas Johns Marshall groja gitara. Rugsėjo 10 Metallica kaip pagrindinė grupė pasirodo legendiniame Hammersmith Odeon koncerte, su Anthrax kaip apšildančia grupe. Rugsėjo 26 dieną James vėl gali groti, jo riešas jau pilnai sugijęs. Kitą dieną įvyko didžiausia tragedija Metallica istorijoje. Cliff Burton žuvo Švedijoje, kai grupė važiavo koncertuoti į Kopenhagą. Po šios nelaimės grupė grįžta į JAV. Po laidotuvių grupė ieško naujo bosisto. Jason Newsted iš Flotsam & Jetsam užimą laisvą vietą. Lapkričio 8 dieną Metallica groja pirmą koncertą su Jason Country klube Los Andžele. Lapkričio 9-14 Metallica pradeda turą kartu su Metal Church Kanadoje ir rytinėje JAV pakrantėje.

James Hetfield 1987 sausį ir vasarį vyko Metallica ir Metal Church turas po Europą. Pirmą kartą grupė groja rytų Europoje. Turas pasibaigė Geteborge, Švedijoje vasario 13 dieną. Gegužę James vėl susilaužė ranką važinėdamas su riedlente. Londono 100 klube Metallica apšyla prieš Monsters Of Rock turą, James vėl grojo. Grupė atliko tris koncertus Doningtone, Nurnberge ir Pfordsheime prieš 200 000 fanų minia, po to jie išleidžia *Garage Days Re-Revisited*. Gruodžio 4 dieną Metallica išleido „Cliff Em All" filmą apie grupę skirtą Cliff Burton garbei. Jame yra vaizdai iš Metallica koncertų 1982–1986 metais. Per kelis mėnesius jis tampa auksniu ir platininiu. 1988 pabaigoje jis tampa geriausia parduodamu filmu apie muziką.

1988 sausio 19 Metallica pradeda įrašinėti ketvirtąjį albumą *…And Justice For All.* Gėgužės mėnesį Metallica buvo baigtas įrašinėti naujasis *…And Justice For All* albumas ir pradėtas miksuoti. Tuo pat metu buvo pasiruošta 2 mėnesių turui, į kurį įėjo ir *Monsters Of Rock* turas. Gegužės 27 turas prasideda East Troy, Wisconsine. Liepą *Master Of Puppets* tampa platininiu. Rugsėjo 5 dieną išleidžiamas *… And Justice For All*. Po šešių dienų sugroja koncertą Budapešte Vengrijoje. Lapkričio 15 dieną Tolede JAV prasideda turas su Queensryche. Gruodžio 6 grupė Los Andžele nufilmavo pirmą savo klipą „One,".

1989 Vasario 5 dieną Metallicos šou iš Reunion Arenos Dalase transliuojama visai JAV šaliai per Z-Rock radijo tinklą. Vasario 22 dieną Metallica groja „One" gyvai kaip Grammy Apdovanojimų dalį, kur grupė buvo nominuota kaip geriausia Hard Rock/Heavy Metal grupė. Tačiau pralaimėjo apdovanojimą Jethro Tull. Balandžio 21 dieną The Cult užėmė Queensryche vietą Metallica ture. Spalio 8 Metallica baigia Damaged Justice turą San Paule Brazilijoje.

James Hetfield ir Kirk Hammet 1990 sausį įrašė Queen dainą „Stone Cold Crazy", kuri turėjo pasirodyti rinktiniame Elektra Records albume skirtame paminėti jų 40-metį. Gegužę Metallica grojo keliuose Europos festivaliuose su WarriorSoul ir DIO. Po to sekė keli koncertai ekspropmtu ir slaptas koncertas The Marquee klube (Vertigo pavadinimu). Birželio mėnesį sugroja kelis stadioninius koncertus su Aerosmith ir Warrant šiauriniame Niujorke ir Kanadoje. Nuo liepos iki rugsėjo Metallica pradeda įrašinėti savo 5-ąjį albumą. Spalio pradžioje grupė pasirodo *One On One* įrašų studijoje su prodiuseriu Bob Rock, kad įrašytų 12 dainų naujam albumui. 1990 Spalis – 1991 liepą grupė įrašė albumą. Albumas miksuojamas net 3 kartus.

1991 Metallica išleido ilgai lauktą penktąjį studijinį albumą, kuris turi net du pavadinimus, paprasčiausiai „Metallica" arba „The Black Album". Albumas į *Billboards* topus įžengė pirmoje vietoje, kur išbuvo mėnesį. Šio albumo singlas *Enter Sandman* tapo vienu geriausių koncertiniuose pasirodymuose, kartu su *Sad But True*, *Nothing Else Matters* ir *Wherever I May Roam*. Nuo 1991 rugpjūčio iki 1993 liepos Metallica sugrojo 300 koncertų visame pasaulyje. 1991 metų rugsėjo mėnesį Maskvoje koncertavo kartu su AC/DC, Pantera ir kitais. Po šio turo Metallica pasidarė metų pertrauką-atostogas. Metallica laimėjo Grammy apdovanojimą už geriausią metalo grupės pasirodymą, dainą *Stone Cold Crazy*, kurios autorius yra grupė Queen, o Metallica tik perdainavo šią dainą.

1992–1994 Iš pradžių Metallica ilsisi, po to sugroja apie 300 koncertų visame pasaulyje.

### *The Load* era (1995–1999)

Jason Newsted 1995 Vasario 15 dieną Metallica groja KNAC-FM radijui, nes tai buvo paskutinė šio radijo eterio diena. Vasario gale Metallica ir Bob Rock The Plant įrašų studijoje pradėjo įrašinėti Load. Jie įrašė pakankamai medžiagos, kad išleistų dvigubą CD albumą, tačiau nusprendžia išleisti vieną, o po metų kitą albumą. Gruodžio 14 dieną Metallica pagerbia Lemmy iš Motörhead, per jo gimtadienio vakarėlį Whisky klube. Jie atliko Motörhead dainų pasivadinę „The Lemmys".

1996 Birželio 4 dieną išleidžiamas šeštasis albumas Load. Po to Metallica dalyvavo Metallapalooza festivalyje kartu su Soundgarden kaip pagrindinės grupės ir dar daugeliu kitų apšildančių grupių tokių kaip Ramones ir Rancid. Vasara – rudenį Metallica koncertavo Europoje. Lapkričio 13 dieną Metallica įrašė 3 live dainas britų kanalo BBC2 laidai „Later With Jools Holland". Grupė buvo nominuota už „Geriausią Roko Video", bet pralaimėjo Smashing Pumpkins. Lapkričio 18 visame pasaulyje išleidžiamas singlas Mama Said. Lapkričio 18 ir 19 Apocalyptica apšildo Metallicą Helsinkyje, Suomijoje.

1997 Sausio 17 King Nothing klipo premjera per MTV. Sausio 27 Metallica atliko „King Nothing" per AMA ir laimėjo geriausio roko/metalo albumo vardą už Load. Rugpjūčio 22-24 dienomis Metallica atsitraukė nuo įrašinėjimo, kad sudalyvautų trijuose festivaliuose Europoje. Pirmą dieną Pukkelpop festivalyje Belgijoje. Antrą dieną Blindman Ball Festivalyje, Štutgarte, Vokietijoje. Trečią dieną Readingo Festivalyje, Readinge, Britanijoje. Lapkričio 11 buvo suplanuotas nemokamas koncertas. Spalio 10 Anton Corbijn fotografavo Metallicą ReLoad albumo bukletui. Spalio 20–21 dienomis grupė filmavo „Memory remains" klipą Van Nuys oro uoste Los Andžele už 400 tūkstančių dolerių. Lapkričio 15 buvo šio vaizdo klipo premjera per MTV. Metallica nemokamą koncertą nusprendė rengti CoreStates Arenos stovėjimo aikštelėje Filadelfijoje. Lapkričio 12 Memory Remains singlas buvo išleistas JAV. Lapkričio 13 Metallica grojo nemokamame ReLoad koncerte Londone. Gruodžio 6 dieną Metallica gyvai grojo per „Saturday Night Live" laidą.

1998 Gegužės 23 pasiruošimas ateinančiam „Poor re-touring me 98" turui. Turas prasidėjo diena po to West Palm Beache, Floridoje, ir baigėsi San Diege Kalifornijoje rugsėjo 13. Rugpjūčio 15 Lars tampa tėvu. Rugsėjo 5 per koncertą kažkas iš minios metė butelį ir pataikė Jason į galvą, jis buvo sužeistas, tačiau sugrįžo tęsti koncerto. Rugsėjo 14 iš karto po paskutinio turo koncerto Metallica įrašė naujas dainas jų rinktiniam koverių rinkiniui „Garage Inc.". Spalio 21 Metallica praleido studijoje įrašinėdami *Turn The Page* klipą. Klipo režisierius švedas – Jonas Akerlund’as, kuris taip pat režisavo Madonos *Ray Of Light* ir Prodigy *Smack My Bitch Up* klipus. Lapkritį Metallica padavė į teismą internetinę parduotuvę Amazon.com už rinktinį albumą „*Bay Area Thrashers: The Early Days*". Lapkričio 22 Metallica baigė filmuoti *Whiskey In The Jar* klipą Brukline, Niujorke. Metų gale buvo išleistas *Garage Inc* albumas. Buvo apskaičiuota, kad per metus Metallica uždirbo 32 milijonus dolerių.

1999 Sausio 25 buvo pristatytas *Whiskey In The Jar* klipas ir išleistas singlas tik 10000 kopijų tiražu. Vasario 24 dieną buvo paskelbti 41 Grammy apdovanojimų laureatai. Geriausias metalo pasirodymas „Better Than You" laimėjo Metallica dar vieną apdovanojimą. Kovo 16 Amerikos įrašų Industrijos Asociacija įteikė deimantinius apdovanojimus, AC/DC, The Eagles ir Metallica. Šis apdovanojimas įteikiamas už kažkurio vieno albumo parduotus 10 milijonų kopijų. Metallica jį gavo už Black albumą. Iki šiol asociacija buvo įteikusi tik auksinį (500 000), platininį (1 000 000) ir daugkartinį platininį (2 milijonai kopijų). Deimantinis apdovanojimas buvo įteiktas pirmą kartą. Kovo 20 Kirk Hammett grojo su Swarm. Blandžio 11 Metallica pradėjo savo pasaulinį turą Honolulu saloje Havajuose. Jie po to atliko du koncertus Berkelio teatre su San Francisko simfoniniu orkestru. Prieš išvykdami į koncertinį turą po Europą jie koncertavo Pietų Amerikoje. Jie dalyvavo nemažai festivalių iš kurių vienas buvo Lars gimtinėje, Danijoje. Balandžio 21-22 Metallica sugrojo su San Francisko simfoniniu orkestru, tai vėliau buvo įrašytą į albumą S&M. Birželio 14 buvo išleistas *Die Die My Darling* singlas. Lapkričio 19 ir 23 dėl išleisto naujo S&M albumo reklamos Metallica sugrojo du koncertus su Niujorko simfoniniu orkestru ir Vokietijoje Berlyne su Babelsberger filmų orkestru. Po to sekė trumpas turas. Lapkričio 23 oficialiai buvo išleistas dvigubas S&M albumas. Išleidimo data skyrėsi, skirtingose valstybėse.

2000 Vasario 23 Metallica pridėjo dar vieną Grammy prie savo kolekcijos. Šį kartą už Whiskey In The Jar, kaip geriausią sunkaus roko pasirodymą. Tai Metallica penktasis Grammy. Kovo 20 išleistas „No Leaf Clover" singlas. Balandžio 13 dieną Metallica padavė į teismą internetinę bendrovę Napster už tai, kad ši leidžia siųstis Metallicos muziką. Blandžio 25 dieną pirmą kartą radijo eteryje pasirodė daina „I Disappear", kuri skirta filmo Neįmanoma Misija II garso takeliui. Gegužės 4 dieną Kirk Hammett koncertavo su Sammy Hager ir WaboRitas. Gegužės 18 Jamess tapo tėvu. Birželio 1 dieną Motörhead grojo San Franciske. Birželio 26 dieną buvo išleistas *I disappear* singlas. Tai pirmoji daina, kurią Metallica parašė filmui. Visas filmo garso takelių rinkinys buvo išleistas liepos 7 dieną. Vasarą Metallica įrodė, kad įmanoma surengti nuosavą stadijonų turą net ir nesiekiant reklamuoti naują albumą. *Summer Sanitarium* turas buvo didelė sėkmė. Liepos 7 dieną James Hetfield dėl sveikatos sutrikimų negalėjo su grupe dalyvauti koncerte Atlantoje. Rugpjūčio 2 dieną įvyko pirmasis koncertas iš 6 koncertų, kai su Metallica negalėjo groti James Hetfield. Žmonės galėjo įeiti su senuoju bilietu. Corrosion of Conformity per šiuos 6 šou apšildė Metallica. Kitame koncerte Maritimo Hall James atliko dvi dainas *Last Caress* ir *Die Die My Darling*.

2001 Jason Newsted palieka grupę. Pagal oficialius Jason pranešimus, tai buvo dėl sveikatos sutrikumų ir fizinio nuvargimo, tačiau vėliau paaiškėjo, kad ne visi grupės nariai vienodai ramiai žiūrėjo į Newsted pašalinius projektus ir po to grupėje kilo konfliktas. Jason išleido albumą su savo nauja grupe „Echobrain", o vėliau ir perėjo pas kanadiečius į „Voivod". James išvažiuoja į Kamčiatką medžioti ir ten geria. Grįžęs jis yra paguldomas į ligoninę gydytis nuo priklausomybės alkoholiui.

2002 Po James gydymo grupė pradeda įrašinėti medžiagą naujam albumui. Laisvą bosisto vietą laikinai užima prodiuseris Bob Rock. Pirmą kartą istorijoje, grupė atrinko kelias senas dainas parašytas dar vaikystėje, be to jei anksčiau dainos žodžius kurdavo James, dabar tai darė visa grupė. 

2003 Nauju bosistu grupėje tapo Rob Trujillo, anksčiau grojęs su *Suicidal Tendences* ir su Ozzy Osbourne. Gegužės mėnesį grupė atliko kelis koncertus, o birželį išleido naują albumą St. Anger. Kai albumas buvo įrašomas Rob dar nebuvo Metallicos narys. Metallica vėliau kiek pakoncertuoja ir vasarą dalyvauja Summer Sanitarium ture. Vietoj Jason Newsted bosistu tapus Rob Trujillo, nepasikeitusia sudėtimi Metallica groja iki dabar.

Diskografija
------------

* Kill 'em All (1983)
* Ride the Lightning (1984)
* Master of Puppets (1986)
* Garage Days Re-Revisited (1987)
* …And Justice for All (1988)
* Metallica (1991)
* Load (1996)
* Reload (1997)
* Garage Inc. (1998)
* S&M (1999)
* St. Anger (2003)
* Death Magnetic (2008)
* Hardwired... to Self-Destruct (2016)
* 72 Seasons (2023)

Nuorodos
--------

|  |  |
| --- | --- |
|  | **Vikiteka: Metallica** – vaizdinė ir garsinė medžiaga  |

* Oficiali *Metallica* svetainė
* Metallica svetainėje Last.fm